2020. május 19.

Egy kampány, ahol egyetlen szavazat is sokat ér  
 **A segítség nem marad el!**

**A Henkel fogyasztói kampányával 10 millió forinttal támogat öt, a koronavírus-járvány elleni küzdelemben aktív alapítványt: a Magyar Máltai Szeretetszolgálatot, a Magyar Vöröskeresztet, az Országos Mentőszolgálat Alapítványt, az Összefogás a Kórházi Dolgozókért Alapítványt, valamint a Szent László és Szent István Kórház Betegeiért, Orvosaiért és Dolgozóiért Alapítványt.**

Az egész világot sújtó koronavírus-járvány rendkívüli helyzetet teremtett mindenki számára. Sokan néznek szembe nehézségekkel, ezért a segítő szándék és összefogás nélkülözhetetlen. Az egészségügy az egyik leginkább leterhelt szektor.  
A járvány elleni küzdelemben rengeteg orvos és ápoló áldozatos munkájára van szükség, ezért az ő támogatásuk kulcsfontosságú.

A Henkel Magyarország három üzletága által megálmodott „A segítség nem marad el!” elnevezésű fogyasztói kampány keretében 10 millió forinttal támogat öt, a járvány elleni védekezésben aktív alapítványt. Ennek a kampánynak a fogyasztók is aktív részesei, hiszen szavazatukkal dönthetnek arról, hogy a felajánlott összeg milyen arányban kerüljön szétosztásra az öt szervezet között.

A promóció már elindult és egészen július végéig tart, ezen időszak alatt adhatja le a közönség szimpátia szavazatát az öt alapítvány egyikére a kampány [www.henkelpromo.hu](http://www.henkelpromo.hu) weboldalán. Minden szavazat számít, egyetlen szavazat is sokat ér.

A kampány kommunikációs anyagain a három üzletág nagy márkái jelennek meg, mint a Fa, Schwarzkopf, Persil, Silan, Ceresit és Pritt, hogy minél szélesebb vásárlói réteghez eljuthasson a kampány üzenete.

A fogyasztói kampány során felajánlott 10 millió Ft-os pénzbeli támogatás a vállalat átfogó nemzetközi szolidaritási programján felül járul hozzá öt hazai járvány elleni küzdelemben aktív alapítvány tevékenységéhez. A Henkel globális szolidaritási program keretén belül a Henkel Magyarország két gyárával és három üzletágával együttesen, 2 kórháznak, valamint 9 segélyszervezetnek és alapítványnak [nyújtott már termékadományt közel 150 millió forint értékben az elmúlt hetekben.](https://www.henkel.hu/sajto-es-media/2020-04-16-a-henkel-magyarorszag-koezel-150-millio-forint-adomanyt-nyujt-1056832)

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán. A Henkel Laundry & Home Care és a Beauty Care üzletágaival számos piacon és kategóriában vezető szerepet tölt be, szerte a világon. Az 1876-ban alapított Henkel több mint 140 éves sikert tudhat maga mögött. A Henkel 2019-ben több mint 20 milliárd euró árbevételt és több mint 3,2 milliárd euró korrigált üzemi eredményt ért el. A Henkel világszerte több mint 52 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és azonos értékek egyesítenek. Mint a fenntarthatóság terén elismert vezető vállalat a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: [www.henkel.com](http://www.henkel.com).

Sajtókapcsolat:

Henkel Magyarország Kft.

Vállalati kommunikáció

Dispiter Dorottya

Telefon: 1 372 5555

E-mail: [vallalati.kommunikacio@henkel.com](mailto:vallalati.kommunikacio@henkel.com)

www.henkel.hu